Ole Vollan (ordfører i Stjørna)

Ole M. Vollan eller Ola Martin Vollan (1879–1949) var gårdbruker og lokalpolitiker i daværende Stjørna kommune i Trøndelag. Han var varaordfører i kommunen 1929–31, 1932–34 og 1935–37, og ble valgt til ny ordfører i Stjørna i 1937, etter at den sittende ordføreren Kristian Ramsvik ble stortingsrepresentant. Han representerte dels Bondepartiet, og dels borgerlige felleslister.

Han var bonde på gården Vollan på østsiden av Eidsvatnet. Han hadde overtatt gården etter faren i 1910, og ga den videre til sønnen i 1947. Han hadde flere verv i lokalsamfunnet: styreleder for Furunes meieri i 27 år, og leder for Ørland og Bjugn telefonselskap.

Vollan døde under et sykehusopphold i Trondheim.
Han var svigersønn av dobbeltordføreren Johan Arnt Hegvik og oldefar til Rissaordføreren Ove Vollan.

Referanser 

Ordførere i Stjørna
Sp-ordførere i Sør-Trøndelag
Personer fra Ørland kommune